Document ID: 32009R0230

KOMMISSIONENS FORORDNING (EF) Nr. 230/2009
af 19. marts 2009
om ændring af forordning (EF) nr. 382/2005 om gennemførelsesbestemmelser til Rådets forordning (EF) nr. 1786/2003 om den fælles markedsordning for tørret foder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 71, stk. 2, andet afsnit,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (2), særlig artikel 90, sammenholdt med artikel 4, og
ud fra følgende betragtninger:
(1)
Ifølge artikel 18 i Kommissionens forordning (EF) nr. 382/2005 (3) er den periode, hvori der kan indgives ansøgninger om støtte til forarbejdning af tørret foder, jf. artikel 86 i forordning (EF) nr. 1234/2007, i den sidste måned i hvert produktionsår, der slutter den 31. marts, kun 15 dage, medens den for de øvrige måneder i produktionsåret er på 45 dage. På baggrund af de administrative problemer, der er rapporteret som følge af nævnte korte periode, bør denne forlænges til den 30. april.
(2)
Forordning (EF) nr. 382/2005 bør ændres i overensstemmelse hermed.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Artikel 18, stk. 3, i forordning (EF) nr. 382/2005 affattes således:
»3. Uanset stk. 1 kan der ikke indgives støtteansøgninger for et produktionsår efter den 30. april efter udgangen af det pågældende produktionsår bortset fra tilfælde af force majeure eller usædvanlige omstændigheder.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. marts 2009.

Labels: 11
19
6
12
15